kardosdrur/scandi-wiki huggingface dataset:
Perctarit

Perctarit (også Berthari; ? – 688, Pavia) var en langobardisk konge af Italien, der regerede fra 661 til 662 og igen senere fra 671 til 688. 

Perctarit og hans ældre bror Godepert var på deres fars opfordring blevet valgt til sammen at regere som konger over langobarderne. Perctarit, der var katolik, regerede fra Milano, mens hans bror, der var tilhænger af den oprindelige langobardiske arianske kristne tro, havde sit kongesæde i den gamle hovedstad Pavia.

Efter farens død udbrød der straks stridheder mellem de to konger. Godepert søgte hjælp hos hertugen af Benevento Grimoald, men i stedet for hjælp lod han Godepert snigmyrde og satte sig selv på tronen, hvorefter Perctarit blev tvunget til at flygte til udlandet. Først ankom han til avarernes hof, hvor khagan Kakar regerede. Imidlertid havde Perctarit ikke fået sin familie med, og hans kone Rodelinde og deres søn Cunincpert faldt i Grimoalds hænder, som fik dem sendt til Benevento. Grimoald giftede sig med Perctarit og Godeperts søster og forsøgte sig nu med en forbrødring mellem ham selv og Perctarit, og inviterede ham tilbage til Pavia. Men Grimoald blev alligevel nervøs for den opbakning, Perctarit stadig havde blandt langobarderne, så han planlagde at få ham snigmyrdet. Perctarit blev advaret om planerne i tide og flygtede kort tid efter igen, denne gang til frankerne i Neustrien. Derfra var han ved at forberede sig på at flygte videre til England, da han fik besked om Grimoalds død (ifølge Paulus Diaconus fra Gud røst). I 671 returnerede han så igen til Lombardiet, som i mellemtiden var blevet regeret på vegne af Grimoalds søn Garibald. Perctarit skubbede Garibald til side og lod sig igen kåre til konge. Perctarit lod katolicisme blive landets officielle religion, men anerkendte ikke pavens overherredømme. Han lavede en fredsaftale ("Evig Fred") med byzantinerne, hvilket fastlagde opdelingen af Italien de to parter imellem. Aftalen blev ratificeret i Konstantinopel i 680 til 681 af langobardiske ambassadører, der samtidig deltog i et kirkemøde, der også fordømte monoteisme. Med fredsaftalen anerkendte byzantinerne, at langobarderne havde herredømme over størstedelen af Italien mod til gengæld forsikring om, at langobarderne ikke ville angribe flere af deres italienske besiddelser (Ravenna, Exarkatet, Pentapolis og også officielt Rom).

I den sidste tid af Perctarits regeringstid påbegyndte hertugen af Trento, Alahis et oprør i det nordøstlige Italien. Det lykkedes Perctarit at tage ham til fange, men han tilgav og frigav ham.

Perctarit døde i 688 efter 18 år på tronen.

Kilder 

 Paulus Diaconus, Historia gentis Langobardorum, fjerde + femte bog
 

 

Langobardiske konger
Tjek fødselsår
Mode 2

Mode 2 (også kaldet modus 2) er en teori om videnproduktion fremsat i 1994 af Michael Gibbons, Camille Limoges, Helga Nowotny, Simon Schwartzman, Peter Scott og Martin Trow i deres bog The New Production of Knowledge. Gibbons og hans kollegaer argumenterer for, at en ny form for videnskabelse begyndte at se dagens lys i midten af det 20. århundrede, som er kontekst orienteret, problemfokuseret og tværfaglig.

Vidensproduktionen Mode 2 involverer typisk transdisciplinære hold af forskere, som henover en kort tidsperiode arbejder sammen på at løsespecifikke problemer fra 'den virkelige verden'. Overfor Mode 2 står Mode 1, som var det udtryk Gibbons og hans kollegaerne brugte om den traditionelle videnskabelse, som er kendetegnet af en fagakademisk, undersøgende og disciplineret tilgang til forskningsgenstanden.

Mode 2 forskning er kendetegnet ved at den i høj grad foregår i et samarbejde mellem for eksempel en virksomhed og en vidensinstitution.

Referencer

Se også 
Akademisk disciplin.

Litteratur 

 Henry Etzkowitz & Loet Leydesdorff (2000), The dynamics of innovation: from National Systems and ‘‘Mode 2’’ to a Triple Helix of university–industry–government relations, Research Policy, vol 29, pp 109–123.

 Steve Fuller (2000), The Governance of Science, Open University Press. Buckingham. .

 Michael Gibbons, Camille Limoges, Helga Nowotny, Simon Schwartzman, Peter Scott og Martin Trow (1994), The New Production of Knowledge – the dynamics of science and research in contemporary societies, Sage.

 Benoit Godin (1998), Writing performative history: the new new Atlantis, Social Studies of Science, vol 28, pp 465–483

 Peter Scott & Michael Gibbons (2001), Rethinking science: knowledge in an age of uncertainty

 Terry Shinn (2002), The Triple Helix and new production of knowledge: prepackaged thinking on science and technology, Social Studies of Science, Vol 32, pp. 599–614

 John Ziman (2000), Real Science – What it is, and what it means. Cambridge University Press

Videnskab
Sentenced

Sentenced var et doom / gothic metal-band fra Oulu i Finland, som blev dannet i 1989 og gik i opløsning i 2005.

Medlemmer

Endelige medlemsopstilling line-up 
 Ville Laihiala – Vokal (1996-2005)
 Miika Tenkula – Guitar (1989-2005)
 Sami Lopakka – Guitar (1989-2005)
 Sami Kukkohovi – Bas (1996-2005)
 Vesa Ranta – Trommer (1989-2005)

Tidligere medlemmer 
 Lari Kylmänen – Bas (1989-1991)
 Taneli Jarva – Bas og vokal (1991-1996)

Midlertidige medlemmer 
 Niko Karppinen – Bas (live) (1995-1996)
 Tarmo Kanerva – Trommer (sommer 1999)
 Marco Sneck – Keyboard

Specielle gæster 
 Vorphalack – Bagvokal (1996)

Diskografi

Eksterne henvisninger 
 Sentenced – officielle hjemmeside 
 Century Media – officielle hjemmeside
 Poisonblack – officielle hjemmeside
 

Doom metal-grupper
Dødsmetalgrupper
Musikgrupper fra Finland
Oulu
Musikgrupper fra 1989
Wojciech Buciarski

Wojciech Jan Buciarski (født 17. april 1950 i Warszawa, Polen) er en polsk atletiktræner og tidligere stangspringer.

Buciarski er født i Warszawa og flyttede efter karrieren i begyndelsen af 1980'erne til Danmark, hvor han blev træner i Sparta Atletik. Han stillede også op for klubben og spring 5,10 i 1983. Han sprang 2008 som 58-årig stangspring for Ballerup AK i VT 1, øst.

Hans søn Piotr Buciarski reprænsenterede Danmark i stangspring og datteren Joanna Zeberg Jensen i hækkeløb.

Vigtige stævner og resultater i stangspring 
 OL 1972 i München
 OL 1976 i Montreal, nummer fem

 EM – 1971 –indendørsmesterskab, 4,80 m, nummer syv
 EM – 1974 –indendørsmesterskab, 5,20 m, nummer fire
 EM – 1974 –udendørsmesterskab, 5,30 m, nummer fire
 EM – 1975 –indendørsmesterskab, 5,30 m, nummer to
 EM – 1979 –indendørsmesterskab, 5,40 m, nummer fem
 Personlig rekord: 5,50 4. juni 1975 i Saint-Maur i Frankrig.

Stangspringere fra Polen
Atleter fra Sparta Atletik
Atleter fra Ballerup AK
Atletiktrænere
Yongle-kejseren

Yongle-kejseren (2. maj 1360–12. august 1424), født Zhu Di, var den tredje af kejserne under Ming-dynastiet, og regerede Kina mellem 1402 og 1424. 

Kejsere af Kina
Rothari

Rothari (606, Brescia – 652) var en langobardisk konge af Italien der regerede fra 636 til 652. Rothari der var af slægten Harodi var allerede hertug af Brescia da han ved den tidligere konge Arioalds død, blev kronet til konge af langobarderne. Han var igennem sin regeringstid en af de mest energiske langobardiske konger. Ligesom hans forgænger Arioald, var Rothari tilhænger af den arianske kristne tro, som stod i modsætning til katolicismen. Fredegar skriver i hans krønike at Rothari startede hans regeringstid med at få mange oprørske adelige henrettet og at han igennem hele hans regeringstid og stræben efter fred holdt en meget striks disciplin.

Rothari førte talrige krige i den nordlige Italien. I 641 indtog han Genova og i 643 resten af de østromerske besiddelser i Liguria. Han indtog de resterende østromerske territorier omkring den nedre poslette inklusiv Oderzo (Opitergium). Den langobardiske krønikeskriver Paulus Diaconus skriver at "Rothari indtog da alle romernes byer som lå på kysten fra byen Luni i Toscana op til frankernes græse. (Historia gentis Langobardorum, bog IV.xlv).

Med disse tab stod romerne kun tilbage med sumpene omkring Ravenna i det nordøstlige Italien. Plato der var exarkat (leder) prøvede at vinde noget at det tabte tilbage, men i 642 blev hans hær besejret af Rothari langs floden Scultenna (nuværende Panaro i nærheden af Modena), hvor han mistede 8.000 mand. Efterfølgende måtte han søge om fred.

Rotharis mest varige handling var nedfældningen af Edictum Rothari, den første kodificering af langobardisk lov (skrevet i latin).Loven havde indtil da havde været holdt i en mundtlig overlevering. I år 642 eller 643 indkaldte han en gairethinx (militærsamling) for at få godkendt den nye lovsamling. Den nye lovsamling var baseret på gamle langobardiske traditioner med visse forbedringer. I de nye regler blev traditionen med blodhævn erstattet med weregeld (blodpenge) og brugen af henrettelser blev stærkt begrænset. Lovene galt kun langobarder. Romerne, som var Italiens oprindelige beboere, fortsatte med at blive styret af romerretten på langobardisk territorier.

Rothari døde i 652, blev begravet i Pavia og blev efterfulgt af sin søn Rodoald.

Triva 
 En baptisterium i Monte Sant'Angelo, Puglia i det sydlige Italien, er traditionelt blevet kendt som " Rotharis grav"

Kilder 
 Paulus Diaconus, Historia gentis Langobardorum, fjerde bog

 

Langobardiske konger
Sparta (flertydig)

Sparta har flere betydninger:

 Sparta – er en bystat i det antikke Grækenland
 Sparta (Lakonien) - den nutidige by
 Sparta Atletik – dansk atletikklub
 IF Sparta - en tidligere idrætsklub på Østerbro i København
 IF Sparta Bokseklub - en bokseklub på Østerbro i København
 IK Sparta - en bokseklub i Aalborg.
Christian Trajkovski

Christian "Srgjan" Trajkovski født 11. august 1965 er en dansk atlet og atletiktræner med makedonske rødder. Han er medlem og træner i Sparta. Tidligere i AK73 og Københavns IF. Dansk mester i sprint 12 gange. Han har syv landskampe i Europa-cupen (1994-2002).

Han er far og træner til Peter og Andreas Trajkovski Sørensen samt Nick Ekelund-Arenander.

Danske mesterskaber 
100 meter: 1995, 1999 og 2000.

200 meter: 1997 og 1999.

60 meter inde:1989, 1992, 1996, 1997, 1998 og 2004.

200 meter inde: 1998.

Danske rekorder 
Var med på det danske 4 x 100 meter landshold som satte den danske rekord på 40,09 28. juni 1996
 
Har fire danske stafet rekorder for klubhold alle med Sparta; 4 x 100 meter 40,42 og to gange 1:25,53 på 4 x 200 metere samt 1000 meter stafet på 1:52,49.

Personlige rekorder 
100 meter: 10,43 1996

200 meter: 21,40 1997

Ekstern henvisning 
 Statletik-profil
 
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )

Sprintere fra Danmark
Atleter fra Københavns IF
Atleter fra AK73
Atleter fra Hvidovre AM
Atleter fra Sparta Atletik
Trænere fra Danmark
Anders Black

Anders Rosborg Black (født 6. november 1979) er en dansk atlet fra Københavns IF frem til 2005, derefter en tid i Sparta, nu tilbage i KIF. Han har været dansk mester 19 gange; ni i mangekamp, seks i højdespring og tre i hækkeløb. Han har fem landskampe i Europa-cuppen i mangekamp og en i højdespring. Hans bedste tikampsresultat er 7705 point fra Götzis i 2005.

Black studerede på University of Queensland i Australien og er uddannet kemiingeniør, han arbejder som specialist i korrosion og metallurgi hos FORCE Technology.

Danske mesterskaber 
  2006 60 meter hæk inde 8.31
  2006 Højdespring inde 2,11
  2005 Højdespring 2,06
  2005 Tikamp 7029
  2005 110 meter hæk 15.20
  2005 60 meter hæk inde 8.38
  2005 Højdespring inde 2,11
  2005 Syvkamp inde 5537
  2005 Stangspring inde 4,30
  2004 Højdespring 2,06
  2004 Tikamp 6466
  2004 Længdespring 7,14
  2004 60 meter hæk inde 8.52
  2004 Højdespring inde 2,11
  2004 Syvkamp inde 5432
  2003 Højdespring 2,05
  2003 Femkamp 3602
  2003 Tikamp 7361
  2003 110 meter hæk 15.19
  2003 Højdespring inde 2,03
  2003 Syvkamp inde 5365
  2003 Længdespring inde 6,96
  2002 Tikamp 6541
  2002 Syvkamp inde 5093
  2001 Tikamp 6615
  2000 Syvkamp inde 5136
  2000 Længdespring inde 7,02
  2000 Højdespring inde 1,95
  1999 Tikamp 6745

Danske ungdomsmesterskaber 
  2001 J23 400 meter inde 52.24
  1998 JDM Trespring 14,43w

Personlige rekorder 
 100 meter: 11.20 +0.9 Frederiksberg, 18. juni 2005
 200 meter: 22.95 Bagsværd, 14. august 1999
 300 meter: 36.55 Tårnby, 8. maj 2005
 400 meter: 50.27 Beijing (Kina), 3.juli 2005
 1500 meter: 4:39.05 Götzis, 29. maj 2005
 110 meter hæk: 15.12 -0.2 Norge, 23. juli 2005
 200 meter hæk: 26.66 +0.7 Runaway Bay (Australien), 16. marts 2002
 400 meter hæk: 59.4 Østerbro, 21. september 1998
 Højdespring: 2.15 Götzis, 28. maj 2005
 Længdespring: 7.46 +0.3 Götzis, 28. maj 2005
 Stangspring: 4.20 Maribor 3. juli 2005
 Trespring-inde: 14.47 Jablonec 23. januar 1999
 Kuglestød: 14.12 Götzis, 28. maj 2005
 Diskoskast: 40.20 Götzis, 29. maj 2005
 Spydkast: 57.92 Götzis, 29. maj 2005
 Femkamp:
 Syvkamp -inde: 5432 point Århus 7. marts 2004
 Tikamp: 7705 point Götzis 28-29. maj 2005 (Serien:11,25-7,46-14,12-2,15-50,84/15,32-40,20-4,10-57,92-4,39,05)

Eksterne henvisninger 
 "DAF i tal" 
 IAAF profil -Anders Black
 Københavns Idræts Forenings hjemmeside – KIF-ranglister 

Hækkeløbere fra Danmark
Atleter fra Københavns IF
Atleter fra Sparta Atletik
Højdespringere fra Danmark
Mangekæmpere fra Danmark
Stangspringere fra Danmark
Længdespringere fra Danmark
Langobardernes kongerække

Langobardernes konger (reges Langobardorum, singular rex Langobardorum) regerede over det germanske folk langobarderne fra det tidlige 6. århundrede indtil den langobardiske identitet gik tabt i det 9. og 10. århundrede. Efter 568 var de langobardiske konger også konger af Italien (reges Italiae, singular rex). Efter 774 var de ikke længere langobarder men frankere. Jernkronen (Corona Ferrea) blev derefter brugt til kroning af langobardiske konger og konger af Italien helt op til det 19. århundrede.

Den primære kilde til de langobardiske konger før den frankiske invasion er manuskriptet Origo Gentis Langobardorum af en anonym forfatter i det 7. århundrede, og Historia gentis Langobardorum af krønikeskriveren Paulus Diaconus fra det 8. århundrede. De tidligste konger (pre- Letingi) opremset i Origo, er højst sandsynligt mytologiske. De skulle angiveligt have regeret under folkevandringstiden. Den første regent der kan dokumenteres uden for langobardiske mundtlig overleveringer er Tato.

I år 774 besejrede Karl den Store den sidste langobardiske konge, hvorefter karolingerne blev Italiens nye kongedynasti.

Se også 
 Paulus Diaconus, Historia gentis Langobardorum
 Origo gentis Langobardorum
Rennes-le-Château

Rennes-le-Château er en lille fransk landsby og en commune i departementet Aude i Languedoc i det sydvestlige Frankrig. Byen er internationalt kendt og flere tusinde turister besøger byen hvert år.

Byen er desuden kendt for mysteriet om præsten Saunieres hemmelighed. Der er gennem årene skrevet et utal af bøger om denne by og det mysterium, der hører til den.

Eksterne henvisninger 

Byer i Aude
Peter Griffin (forfatter)

Peter Griffin (f. 1965), dansk forfatter, som debuterede med den psykologiske thriller Den anden mand, der blev udgivet i 2000 og påbegyndt i begyndelsen af 90’erne.

Griffin har dansk/ engelske forældre.

Bibliografi 
 Den anden mand, 2000, 
 Duopol, 2001, 
 Historiens vogter, 2007, 
 Guide to the Holidays (engelsk)

Ekstern henvisning 
 Griffins hjemmeside

Romanforfattere fra Danmark
Dansksprogede forfattere fra Danmark
Peter Griffin

Peter Griffin har forskellig betydning:

 Peter Griffin (Family Guy) – fiktiv figur i TV-serien Family Guy
 Peter Griffin (forfatter) – dansk forfatter
TilbudOnline.dk

TilbudOnline.dk var en dansk forbrugerportal, der gør det muligt at søge i de danske supermarkeders tilbudsaviser. Søgningen foregår ved at man indtaster et varenavn i søgefeltet. Herefter returneres en liste med alle de aktuelle tilbud, der matcher det indtastede søgeord. Varerne kan derefter tilføjes til brugernes indkøbsliste, som kan udskrives og tages med ud og handle.

Produktet 
Hovedfokus hos TilbudOnline.dk er tilbudsaviserne, primært fra dagligvarekæderne. Aviserne indhentes ugentligt med dagligvarekædernes accept, og offentliggøres som søgbare på siden.

Derudover har TilbudOnline.dk et bredt udvalg af andre tilbudsaviser. 
TilbudOnline.dk har pr. d. 23. december 2009 aftaler om at vise over 150 tilbudsaviser fordelt på over 100 butikskæder.

Udover tilbudsaviser, rummer siden et udvalg af andre services såsom ruteplanlægning til de forskellige butikker, madopskrifter, rejsekataloger, konkurrencer mm.

Historie 
Portalen TilbudOnline.dk åbnede officielt 1. december 2007. Pr. 1. august 2010 har TilbudOnline.dk over 275.000 medlemmer.

Eksterne henvisninger 
 TilbudOnline.dk

Se også 
Forbrug

Onlinetjenester
Softwarevirksomheder i Danmark
Cox Orange

Cox Orange (engelsk: 'Cox’s Orange Pippin') er en meget populær æblesort med fast, gult og sødligt frugtkød med en karakteristisk, kraftig aroma.

Cox Orange blev udviklet i 1825 af den pensionerede brygger Richard Cox fra Colbrook Lawn i England. Sorten bredtes i Danmark i slutningen af 1800-tallet. I det 20.århundrede var det og Gråsten-æble og Belle de Boskoop markedsførende. I England er sorten lige så kendt som i Danmark, men under navnet Cox Orange Pippin. Desværre er sorten sårbar over for skurv, som forringer salgs- og holdbarhedsværdien. Der findes mange forsøg på at udvikle sorter med Cox Oranges smag kombineret med større dyrkningseffektivitet, og ofte sælges efterligninger under navnet Cox.

Eksterne kilder 

Æbler
Spiseæble
Harlekinmariehøne

Harlekinmariehønen (latin: Harmonia axyridis) er en mariehøne, der stammer fra Asien 

Den kan blive et problem for de hjemmehørende arter af mariehøns, da den er kendt for at spise andre mariehøns' æg, larver og pupper, og skaber allerede nu problemer i andre europæiske lande.

Udbredelse i Europa 
I Europa, blev arten første gang observeret i Belgien i 2001. Den spredte sig hurtigt gennem det vestlige Tyskland (2002), Holland (2003), Nordfrankrig og England (2004), Danmark (2006) og resten af Skandinavien i (2007).

Billeder

Se også 
 Organisme
 Dyr
 Insekt
 Biller

Referencer 

Mariehøns
Invasive arter
Gairethinx

Gairethinx var en langobardisk tingforsamling hvor konger og hertuger proklamerede nye love som blev accepteret af folket og hæren; de sidste ved at banke deres spyd mod deres skjolde. Tinget blev også brugt til at vælge konger og beslutte på emner relateret til politik og diplomati. Det var dog ikke en demokratisk institution i gængs forstand. så meget som en cermoni hvor regenterne proklamerede deres beslutning.

Etmylogisk er ordet "gairethinx" i familie med vikingerne og angelsaksernes "ting", samt med "Altinget" på Island og det danske "Folketing".

Langobarder
Ting
International Standard Serial Number

International Standard Serial Number, eller bare ISSN, er et internationalt identifikationsnummer for periodika, der blev indført i 1971 som en parallel til ISBN.
ISSN-systemet blev vedtaget som international standard ISO 3297 i 1975.

ISSN består af otte cifre, hvoraf det sidste udgør et kontrolciffer. ISSN skal altid skrives i to grupper, som hver består af 4 cifre med bindestreg imellem og med bogstaverne "ISSN" foran talgrupperne således:

I Danmark tildeles ISSN af Det Kongelige Bibliotek. Registreringen af periodika foretages på grundlag af det materiale, der indgår ved pligtaflevering fra bogtrykkere eller forlag, eller som udgivere og brugere frivilligt indsender med anmodning om registrering.

Stregkode med ISSN / EAN: Den internationale organisation ISSN Network, som administrerer ISSN-tildelingen, har aftaler med den internationale varekodeorganisation EAN (European Article Numbering) om en vederlagsfri konvertering af ISSN til EAN.

Se også 
 Internationalt Standardbognummer

Ekstern henvisning 
 ISSN Danmark, Det Kongelige Bibliotek
 ISSN International Centre, Paris
 Pligtaflevering

Biblioteks- og informationsvidenskab
Publikationer
Tidsskrifter
Identifikationssystemer
Identifikatorer
Lionbridge

Lionbridge Technologies Inc. er en amerikansk virksomhed med hovedsæde i Waltham i Massachusetts. Virksomheden tilbyder oversættelse og lokalisering, internationalisering, softwareudvikling, softwaretest og E-learning.

Virksomheden blev grundlagt i 1996 og har datterselskaber i 27 lande, bl.a. i Danmark, Sverige, Norge, Finland, Irland, Polen, Japan, Kina og Indien. Selskabets aktier er noteret på NASDAQ. 

Lionbridge Denmark A/S har eksisteret i mere end 20 år, tidligere som Berlitz Globalnet og Bowne Global Solutions.

Ydelser 
Lionbridge leverer oversættelse og lokalisering til virksomheder inden for telekommunikation, IT, industri, medicinal og offentlige institutioner inkl. EU-institutionerne. 

Lionbridge leverer også softwaretest, herunder certificeringsydelser under brandet VeriTest, platformtest, lokaliseringstest, funktionalitetstest m.m.

Freeway 

Freeway er Lionbridges egen portal. Via portalen kan Lionbridges kunder bestille opgaver, holde styr på deres opgaver og kommunikere med deres Lionbridge-team. De kan også få adgang til deres terminologi i form af oversættelseshukommelser (TM’er) og ordlister, som Lionbridge opbygger og hoster på sin sprogteknologi-server kaldet Logoport.

Logoport understøtter oprettelse af flersprogede ordlister og oversættelseshukommelser (TM’er) til flere end 550 sprog.

Eksterne henvisninger 
 Lionbridges internationale hjemmeside

Softwarevirksomheder fra USA
Etableret i 1996
Nodepapir

Nodepapir er et ark papir med fortrykte nodesystemer, hvorpå en komponist i hånden kan skrive noderne til musikken. Hvert nodesystem består af fem vandrette, parallelle linjer. Et fortrykt nodepapir har typisk mellem 6 og 12 nodesystemer pr. ark.

Trykke- og skrivepapir
Musik
Kenneth Petersen

Kenneth Petersen (født 18. december 1965) var en dansk atlet. Dansk rekordholder i spydkast. Han var medlem af Sparta (-1988) og Københavns IF (1989-1992). I perioden 1985-1998 vandt han ti DM i spydkast. Han var fem gange på landsholdet i Europa cupen. Deltog i VM 1993 og 1995 samt EM 1986 uden at nå til finalen.

Danske mesterskaber 
 Spydkast: 1985-1989, 1992-1995 og 1997-1998

Dansk rekord 
 Spydkast: 81,22 meter Østerbro stadion 5. august 1989.

Referencer 

Spydkastere fra Danmark
Atleter fra Københavns IF
Atleter fra Sparta Atletik